双调・寿阳曲
作者：贯云石
朝代：元

paragraphs: 担春盛，问酒家，绿杨阴似开图画。
下秋千玉容强似花，汗溶溶透入罗帕。
松杉翠，茉莉香，步回廊老仙策杖。
月明中晚风宝殿凉，玉池深藕花千丈。
鱼吹浪，雁落沙，倚吴山翠屏高挂。
看江潮鼓声千万家，卷朱帘玉人如画。
新诗句，浊酒壶，野人闲不知春去。
家童柳边闲钓鱼，趁残红满江鸥鹭。
新秋至，人乍别，顺长江水流残月。
悠悠画船东去也，这思量起头儿一夜。